钦定古今图书集成/明伦汇编/官常典/第585卷 > 《为荆南节度使谢恩表》王仲舒
## 钦定古今图书集成/明伦汇编/官常典/第585卷 > 《为荆南节度使谢恩表》王仲舒

臣某言：“中使某至，奉三月二十五日敕，除臣江陵尹
兼御史大夫荆南节度观察处置等使者。”如纶炳然，

陛下覆帱之仁，煦妪群物，所至之土，方获小安。如日
照临，人共知见，敢盗以为己功？况文昌六星，将帅为
“首，非全才硕德，未尝苟居。陛下睿虑神行，雄威电断，
将付斯任，尤精其人。过量之荣，臣独虚授，若在梦寐，
不敢自期。即以今日，祗命上道。臣团练判官太子舍
人兼侍御史杨洽，久更吏涂，兼练戎事，谨差专领留
务，待李衡交割，不胜感恩忻跃之至。”